b'\n_START_ARTICLE_\nGregor Rihar starej\xc5\xa1i\n_START_SECTION_\n\xc5\xbdivljenje in delo\n_START_PARAGRAPH_\nOsnovno glasbeno izobrazbo je dobil pri hi\xc5\xa1nem duhovniku polhograjske gra\xc5\xa1\xc4\x8dine. Leta 1825 je postal organist v ljubljanski stolnici, obenem je \xc5\xa1tudiral bogoslovje in bil leta 1829 posve\xc4\x8den v duhovnika. Isto leto je postal zakristan v stolnici. Obe slu\xc5\xbebi je opravljal z vnemo vse do svoje smrti._NEWLINE_Bil je zelo plodovit skladatelj. Zlo\xc5\xbeil je okoli 550 pesmi. Pri skladanju je znal ubrati tisto vi\xc5\xbeo, ki je ganila poslu\xc5\xa1alce in je v\xc5\xa1e\xc4\x8dna tudi danes. Ljudstvo je njegove pesmi sprejelo za svoje (tako reko\xc4\x8d so ponarodele)._NEWLINE_Nekatere najbolj znane: Vi oblaki ga rosite, Jezus je vstal od smrti, Zdrava Zemlje vse gospa, Ko zarja zjutraj se razgrinja, Slava Slovencem, \xc5\xbdalostni glas zvonov, Oda vinski trti.'